„TEHNO BAZA“ A.D. NIKŠIĆ

                           S T A T U T

                                                          Nikšić, oktobar 2026. god.

Na osnovu člana 256  Zakona o privrednim društvima ("Službeni list Crne Gore", br. 90/25  i 121/25 i  Odluke vanredne Skupštine  akcionara o izmjenama i dopunama Statuta, Skupština društva donosi 
                                            STATUT

 I  OPŠTE ODREDBE

Član 1.

Statutom Akcionarskog društva „TEHNO BAZA “ iz Nikšića (u daljem tekstu: Društvo), uređuje se upravljanje Društvom i unutrašnji odnosi u Društvu, u skladu sa Zakonom o privrednim društvima.

I-1 Odgovornost 

Član 2.

Društvo je pravno lice sa pravima, obavezama i odgovornostima utvrđenim Zakonom i Statutom i koje je svojom imovinom i obavezama potpuno odvojeno od akcionara.

Društvo vrši svoju djelatnost u skladu sa važećim zakonima u Crnoj Gori i Statutom Društva.

Član 3.

Društvo odgovara za svoje obaveze cjelokupnom svojom imovinom.

Akcionari Društva odgovaraju do visine uloženih sredstava, u skladu sa zakonom.

Lica sa posebnim obavezama Društva su:

1. akcionari koji posjeduju značajno učešće u Društvu ili akcionar koji je kontrolni član Društva;

2. članovi odbora direktora;

3. lica koja preduzimaju radnje iz nadležnosti iz tačke 2 ovog stava, a koja nijesu imenovana na tu funkciju;

4. lica u skladu sa čijim nalozima i uputstvima redovno i u dužem periodu postupaju lica iz tačke 2 i 3 ovog stava;

5. prokuristi;

6. likvidator,

7. revizor Društva;

8. revizorski odbor.

Posebne obaveze su:

1. dužne pažnje;

2. prijavljivanje poslova i radnji u kojima postoji lični interes;

3. izbjegavanje sukoba interesa;

4. čuvanje poslovne tajne;

5. poštovanje zabrane i konkurencije.

I-2 Trajanje 

                                                            Član 4.

Društvo je osnovano sa jednodomnim načinom upravljanja, na neodređeno vrijeme u cilju obavljanja jedne ili više privrednih djelatnosti u skladu sa zakonom, radi dugoročnog uvećanja sopstvene vrijednosti i održivog poslovanja.

 II  NAZIV, SJEDIŠTE, PEČAT, ŠTAMBILJ0 I ZAŠTITNI ZNAK DRUŠTVA

II-1 Naziv 

Član 5.

Društvo obavlja djelatnost i učestvuje u pravnom prometu pod poslovnim imenom Akcionarsko društvo „TEHNO BAZA“ NIKŠIĆ.

Skraćeno poslovno ime Društva je  A.D. „TEHNO  BAZA“ Nikšić.

Skraćeno poslovno ime, kao i svaka promjena skraćenog poslovnog imena Društva registruje se u CRPS.

Odluku o promjeni poslovnog imena Društva donosi odbor direktora.

II-2 Sjedište 

Član 6.

Sjedište Društva je u Nikšiću iz kojeg se upravlja Društvom i u kojem Društvo obavlja svoju pretežnu djelatnost.

U sjedištu Društva se vodi cjelokupna evidencija i dokumentacija predviđena Zakonom.

Adresa sjedišta Društva je Kočani bb, koja je takođe adresa za prijem pošte na teritoriji Crne Gore, koji podaci se registruju u CRPS.

Odluku o promjeni sjedišta Društva donosi odbor direktora.

Promjena sjedišta Društva registruje se u CRPS.

Adresa za prijem elektronske pošte je: tehnobaza@t-com.me i registruje se u CRPS.

II-3 Pečat
Član 7.

Društvo ima svoj pečat i štambilj.

Društvo u svom poslovanju koristi pečat okruglog oblika, prečnika 3,0 cm i u  njemu je, latiničnim slovima, upisan puni naziv Društva u koncentričnom krugu oko znaka Društva.

Pečat Društva se izrađuje u više primjeraka koji su označeni rednim brojem. 

Lice kome je pečat povjeren na upotrebu i čuvanje dužno je da ga čuva na način koji onemogućava njegovo neovlašćeno korišćenje.

Pečat Društva u poslovnim odnosima sa trećim licima upotrebljava se tako što se može staviti isključivo na dokumenta, isprave, ugovore i sva druga pismena, prethodno potpisana od strane predsjednika ili članova Odbora direktora, izvršnog direktora, sekretara Društva ili drugog lica u Društvu  koje je ovlašćeno.

Odbor direktora Društva posebnim aktom propisuje koja lica će se zadužiti sa pečatima, u kojem broju će se pečat izraditi, bliži način upotrebe u ostalim slučajevima, način čuvanja i uništavanja pečata.

II-4 Štambilj

Član 8.

Štambilj Društva je pravougaonog oblika, veličine 2,5 cm x 5,5 cm, u koji je latiničnim slovima upisan skraćeni naziv Društva, sa prostorom za upisivanje broja 

akta i datuma.

Odbor direktora posebnim aktom propisuje način upotrebe, čuvanja i uništavanja štambilja.

II-5 Zaštitni znak

Član 9.

Društvo ima svoj zaštitni znak.

Zaštitni znak Društva utvrđuje se posebnom odlukom Odbora direktora Društva.

 III  DJELATNOST DRUŠTVA
Član 10.

Pretežna djelatnost Društva je: 

SEKTOR Z – SAOBRAĆAJ, SKLADIŠTENJE I VEZE - aktivnost drugih posrednika u saobraćaju uključujući i unutrašnju špediciju, posredovanje, vršenje komisionih poslova u oblasti prometa robe i saobraćaja i sl. 

                                                           Član 11.
Društva je i:

25.11 Proizvodnja metalnih konstrukcija i djelova konstrukcija 

33.11 Popravka i održavanje metalnih proizvoda 

24.33 Hladno oblikovanje profila 

41.00 Izgradnja stambenih i nestambenih zgrada 

25.12 Proizvodnja metalnih vrata i prozora 

43.32 Ugradnja stolarije 

25.40 Kovanje i oblikovanje metala i metalurgija praha

25.50 Obrada i presvlačenje metala; mašinska obrada metala

33.12 Popravka i održavanje mašina

46.71 Trgovina na veliko motornim vozilima

46.72 Trgovina na veliko djelovima i priborom za motorna vozila

46.73 Trgovina na veliko motociklima, djelovima i priborom za motocikla

46.80 Ostala specijalizovana trgovina na veliko

95.31 Održavanje i popravka motornih vozila 

52.21 Uslužne djelatnosti u kopnenom saobraćaju 

46.72 Trgovina na veliko djelovima i opremom za motorna vozila 

47.82 Trgovina na malo djelovima i opremom za motorna vozila 

47.81 Trgovina na malo motornim vozilima

47.82 Trgovina na malo djelovima i priborom za motorna vozila

47.83 Trgovina na malo motociklima, djelovima  i priborom za motocikla

47.30 Trgovina na malo motornim gorivima i mazivima

46.11 Posredovanje u trgovini na velikom poljoprivrednih sirovina, životinja, tekstilnih sirovina i poluproizvoda

46.12 Posredovanje u trgovini na velikom gorivima, rudama, metalima i industrijskim hemikalijama

46.13 Posredovanje u trgovini na velikom drvnom građom i građevinskim materijalom 

46.14 Posredovanje u trgovini na velikom mašinama, industrijskom opremom, brodovima i avionima

46.15 Posredovanje u trgovini na velikom namještajem, predmetima za domaćinstvo i metalnom robom

46.16 Posredovanje u trgovini na velikom tekstilom, odjećom, krznom, obućom i predmetima od kože 

46.17 Posredovanje u trgovini na velikom hranom, pićem i duvanom

46.18 Posredovanje u trgovini na velikom posebnim proizvodima

46.19 Posredovanje u nespecijalizovanoj trgovini na veliko

46.21 Trgovina na veliko žitom, sirovim duvanom, sjemenjem i hranom za životinje

46.22 Trgovina na veliko cvijećem i sadnicama 

46.23 Trgovina na veliko životinjama 

46.24 Trgovina na veliko sirovom, nedovršenom i dovršenom kožom 

46.31 Trgovina na veliko voćem i povrćem 

10.39 Ostala prerada i konzervisanje voća i povrća 

46.32 Trgovina na veliko mesom , mesnim proizvodima, ribom i ribljim proizvodima

46.33 Trgovina na veliko mliječnim proizvodima, jajima i jestivim uljima i 

mastima 

46.34 Trgovina na veliko pićima

11.01 Destilacija, prečišćavanje i miješanje pića 

11.02 Proizvodnja vina od grožđa 

46.35 Trgovina na veliko duvanskim proizvodima 

46.36 Trgovina na veliko šećerom, čokoladom i slatkišima 

46.37 Trgovina na veliko kafom, čajevima, kakaoom i začinima

46.38 Trgovina na veliko ostalom hranom

46.39 Nespecijalizovana trgovina na veliko hranom, pićem i duvanom 

46.41 Trgovina na veliko tekstilom 

46.42 Trgovina na veliko odjećom i obućom

46.43 Trgovina na veliko električnim aparatima za domaćinstvo 

46.47 Trgovina na veliko namještajem za domaćinstva, kancelarije i trgovine, tepisima i opremom za osvjetljenje

46.50 Trgovina na veliko informaciono - komunikacionom opremom

46.44 Trgovina na veliko porculanom, staklenom robom i sredstvima za čišćenje

46.49 Trgovina na veliko ostalim proizvodima za domaćinstvo 

46.83 Trgovina na veliko drvetom, građevinskim materijalom i sanitarnom 

opremom

46.45 Trgovina na veliko parfimerijskim i kozmetičkim proizvodi

46.46 Trgovina na veliko farmaceutskim i medicinskim proizvodima 

46.48 Trgovina na veliko satovima i nakitom 

46.72 Trgovina na veliko djelovima i priborom za motorna vozila

46.83 Trgovina na veliko drvetom, građevinskim materijalom i sanitarnom 

opremom

46.81 Trgovina na veliko čvrstim, tečnim i gasovitim gorivima i sličnim  proizvodima 

46.83 Trgovina na veliko drvetom, građevinskim materijalom i sanitarnom 

opremom

46.84 Trgovina na veliko metalnom robom, instalacionim materijalima, opremom i 

 priborom za grijanje

46.85 Trgovina na veliko hemijskim proizvodima

46.86 Trgovina na veliko ostalim poluproizvodima

46.87 Trgovina na veliko otpacima i ostacima

46.62 Trgovina na veliko alatnim mašinama

46.63 Trgovina na veliko rudarskim i građevinskim mašinama

46.64 Trgovina na veliko ostalim mašinama i opremom

46.47 Trgovina na veliko namještajem za domaćinstva, kancelarije i trgovine , tepisima i opremom za osvjetljenje

46.50 Trgovina na veliko informaciono-komunikacionom opremom

46.64 Trgovina na veliko ostalim mašinama i opremom 

46.61 Trgovina na veliko poljoprivrednim mašinama, opremom i priborom

46.90 Nespecijalizovana trgovina na veliko

47.11 Nespecijalizovana trgovina na malo pretežno hranom, pićima i duvanskim proizvodima

47.12 Ostala nespecijalizovana trgovina na malo

47.21 Trgovina na malo voćem i povrćem 

47.22 Trgovina na malo mesom i proizvodima od mesa 

47.23 Trgovina na malo ribom, rakovima i mekušcima

47.24 Trgovina na malo hljebom, kolačima i konditorskim proizvodima

47.25 Trgovina na malo pićima 

47.26 Trgovina na malo duvanskim proizvodima

47.27 Trgovina na malo ostalim prehrambrenim proizvodima

47.51 Trgovina na malo tekstilom 

47.71 Trgovina na malo odjećom 

47.72 Trgovina na malo obućom i proizvodima od kože

47.55 Trgovina na malo namještajem, opremom za osvjetljenje, stonim posuđem i ostalim proizvodima za domaćinstvo 

47.53 Trgovina na malo tepisima, prostirkama, zidnim i podnim oblogama

47.69 Trgovina na malo proizvodima za kulturu i rekreaciju, na drugom mjestu nepomenutih

47.40 Trgovina na malo informaciono-komunikacionom opremom

47.54 Trgovina na malo električnim aparatima za domaćinstvo 

47.55 Trgovina na malo namještajem, opremom za osvjetljenje, stonim posuđem i ostalim proizvodima za domaćinstvo

47.52 Trgovina na malo metalnom robom, građevinskim materijalom, bojama i staklom

47.61  Trgovina na malo knjigama 

47.62 Trgovina na malo novinama i ostalim periodičnim publikacijama i kancelarijskim materijalom

47.63Trgovina na malo sportskom opremom 

47.64 Trgovina na malo igrama i igračkama 

47.53 Trgovina na malo tepisima, prostirkama, zidnim i podnim oblogama

47.76 Trgovina na malo cvijećem, sadnicama, đubrivom, kućnim ljubimcima i hranom za kućne ljubimce

47.77 Trgovina na malo satovima i nakitom 

47.78 Trgovina na malo ostalom novom robom

47.79 Trgovina na malo polovnom robom 

47.91 Djelatnost posredovanja u nespecijalizovanoj trgovini na malo

47.71 Trgovina na malo odjećom

52.31 Uslužne djelatnosti posredovanja u prevozu tereta

53.20 Ostale poštanske i kurirske aktivnosti

47.91 Djelatnost posredovanja u nespecijalizovanoj trgovini na malo

47.11 Nespecijalizovana trgovina na malo pretežno hranom, pićima i duvanskim proizvodima

47.21 Trgovina na malo voćem i povrćem

47.22 Trgovina na malo mesom i proizvodima od mesa

47.23 Trgovina na malo ribom, rakovima i mekušcima

47.75 Trgovina na malo kozmetičkim i toaletnim proizvodima

47.92 Djelatnost posredovanja u specijalizovanoj trgovini na malo

47.79 Trgovina na malo polovnom robom 

47.12 Ostala nespecijalizovana trgovina na malo

55.10 Hoteli i sličan smještaj 

56.10 Djelatnosti restorana i pokretnih objekata za posluživanje hrane

56.30 Djelatnost pripreme i posluživanja pića 

56.22 Usluge keteringa na osnovu ugovora i ostale djelatnosti pripreme i posluživanja hrane

56.21 Djelatnosti keteringa za razne događaje

49.31 Linijski drumski prevoz putnika

49.39 Ostali kopneni prevoz putnika, na drugom mjestu nepomenut

4932 Vanlinijski drumski prevoz putnika

49.33 Uslužne djelatnosti prevoza putnika vozilom s vozačem na zahtjev

49.41 Drumski prevoz tereta

49.42 Usluge preseljenja 

49.50 Cijevovodni transport 

50.10 Pomorski i priobalni prevoz putnika 

50.20 Pomorski i priobalni prevoz tereta 

52.22 Uslužne djelatnosti u vodenom saobraćaju 

52.24 Manipulacija teretom

52.10 Skladištenje 

52.21 Uslužne djelatnosti u kopnenom saobraćaju 

52.22 Uslužne djelatnosti u vodenom saobraćaju 

85.32 Srednje stručno obrazovanje 

79.11 Djelatnost putničkih agencija 

79.12 Djelatnost tur-operatora

79.90 Ostale usluge rezervacije i djelatnosti povezane s njima 

52.26 Ostale prateće djelatnosti u saobraćaju

71.20 Tehničko ispitivanje i analize

74.90 Ostale stručne, naučne i tehničke djelatnosti, na drugom mjestu nepomenute

68.10 Kupovina i prodaja vlastitih nekretnina  i razvoj građevinskih projekata

68.20 Iznajmljivanje vlastitih ili iznajmljenih nekretnina i upravljanje njima 

68.31 Djelatnost posredovanja u poslovanju nekretninama

68.32 Ostalo poslovanje nekretninama uz naknadu ili na osnovu ugovora

81.10 Kombinovane pomoćne djelatnosti za objekte

77.11 Iznajmljivanje i lizing automobila i lakih motornih vozila 

77.12 Iznajmljivanje i lizing kamiona 

77.39 Iznajmljivanje i lizing ostalih mašina, opreme i materijalnih dobara, na drugom mjestu nepomenutih

77.33 Iznajmljivanje i lizing kancelarijskih mašina, opreme i računara

62.10 Računarsko programiranje

62.20 Računarske konslultanske djelatnosti i upravljanje računarskim sistemima

62.90 Ostale uslužne djelatnosti u vezi sa informacionom tehnologijom i računarima

58.21 Izdavanje video igara

58.29 Ostalo izdavanje softvera

62.10 Računarsko programiranje 

62.20 Računarske konsultantske djelatnosti i upravljanje računarskim sistemima

62.90 Ostale uslužne djelatnosti u vezi sa informacionom tehnologijom i računarima

63.10  Računarska infrastruktura, obrada podataka, usluge servera i ostale informacione uslužne djelatnosti

63.91 Djelatnosti internet portala

63.92 Ostale informacione uslužne djelatnosti

58.21Izdavanje video igara

58.29 Ostalo izdavanje softvera

58.11 Izdavanje knjiga 

58.12 Izdavanje novina 

58.13 Izdavanje časopisa i periodičnih publikacija

58.19 Ostale izdavačke djelatnosti, osim izdavanja softvera

59.20 Snimanje i izdavanje zvučnih zapisa i muzike 

60.10 Djelatnosti emitovanja radijskog programa i distribucija audio sadržaja

60.20 Djelatnosti emitovanja televizijskog programa i video distribucija

33.12 Popravka i održavanje mašina

95.10 Popravka i održavanje računara i komunikacione opreme

62.90 Ostale uslužne djelatnosti u vezi sa informacionom tehnologijom i računarima

69.10 Pravni poslovi 

69.20 Računovodstveni, knjigovodstveni i revizorski poslovi i poresko savjetovanje

73.20 Istraživanje tržišta i ispitivanje javnog mnjenja 

70.10 Upravljanje privrednim subjektom 

70.20 Konsultanske aktivnosti u vezi sa poslovanjem i ostalim upravljanjem 

02.40 Uslužne djelatnosti u vezi sa šumarstvom 

74.90 Ostale stručne, naučne i tehničke djelatnosti, na drugom mjestu nepomenute

85.60 Pomoćne obrazovne djelatnosti 

64.20 Djelatnost holding kompanija i kanala finansiranja

82.30 Organizovanje sastanaka i sajmova 

73.11 Djelatnost reklamnih agencija

73.12 Medijsko predstavljanje

78.10 Djelatnost agencija za zapošljavanje 

78.20 Djelatnost agencija za privremeno zapošljavanje i ostalo ustupanje ljudskih resursa

81.10 Kombinovane pomoćne djelatnosti za objekte

81.21 Osnovno čišćenje zgrada

81.22 Ostale djelatnosti čišćenja zgrada i industrijskog čišćenja

81.23 Ostale djelatnosti čišćenja

82.92 Djelatnosti pakovanja

82.10 Kancelarijsko-administrativne i pomoćne djelatnosti

74.30 Djelatnosti pismenog i usmenog prevođenja 

82.99 Ostale poslovne pomoćne  uslužne djelatnosti, na drugom mjestu nepomenute

95.30 Popravka i održavanje motornih vozila i motocikala

95.31 Popravka i održavanje motornih vozila

74.11 Djelatnosti industrijskog i modnog dizajna

74.12 Djelatnosti grafičkog dizajna i vizualnih komunikacija

74.13 Djelatnosti uređivanja enterijera

74.14 Ostale specijalizovane dizajnerske djelatnosti

77.40 Lizing intelektualne svojine i sličnih proizvoda, izuzev autorskih prava

63.92 Ostale informacione uslužne djelatnosti

82.20 Djelatnost pozivnih centara 

82.91 Djelatnost agencija za naplatu potraživanja i kreditnih biroa

59.20 Snimanje i izdavanje zvučnih zapisa i muzike 

74.91 Djelatnosti posredovanja i promocije u vezi sa patentima

74.99 Sve ostale stručne, naučne i tehničke djelatnosti, na drugom mjestu nepomenute

82.30 Organizovanje sastanaka i sajmova 

84.21 Spoljni poslovi

88.99 Ostali oblici socijalne zaštite bez smještaja, na drugom mjestu nepomenuti

Član 12.

Ako potrebe poslovanja zahtijevaju, Društvo može promijeniti djelatnost, odnosno uvesti nove djelatnosti, ili napustiti pojedine, o čemu odluku donosi odbor direktora.

Isto tako,  Društvo može bez upisa u sudski registar da vrši  i druge djelatnosti koje 

služe registrovanim djelatnostima, a koje se uobičajeno vrše uz te djelatnosti ili doprinose potpunijem iskorišćavanju kapaciteta i obezbjeđivanju materijala i usluga koje se koriste u vršenju upisanih djelatnosti.

 IV  OSNOVNI KAPITAL DRUŠTVA I PROMJENE KAPITALA

Član 13.

Ukupni akcijski kapital Društva iznosi: 2.884.401,63 EUR-a i podijeljen je na 564.142 akcija, pojedinačne nominalne vrijednosti od 5,11290000 EUR-a.

Akcije Društva su obične akcije u dematerijalizovanom obliku.

Vlasnička struktura kapitala nalazi se u informacionom sistemu Centralnog klirinškog depozitarnog društva ( u daljem tekstu CKDD) 

Osnovni kapital registruje se u CRPS.

	Redni

broj
	Naziv vlasnika

Akcijskog kapitala
	Broj akcija
	Akcijski kapital

	
	
	Obične

otplaćene
	Procenat učešća u ukupnom

kapitalu
	Uplaćeni

	1.
	Opština Nikšić 


	311.907 
	55,2887 %
	1.594.748,37

	2.
	Fizička lica:

-Radnici I građ.MVP
	252.011
 
	44,6716 %


	           1.288.508,52          

	3.


	Crnogorska Komercijalna banka A.D/CK – Zbirni kastodi račun 1
	224
	0,0397 %
	1.145,11

	
	          Ukupno 
	564.142
	100 %
	2.884.402,00


IV-1 Povećanje kapitala   

                                                          Član 14.

Društvo može povećavati osnovni kapital u skladu sa Zakonom. 

IV-2 Smanjenje kapitala

                                                         Član 15.

Društvo može smanjivati osnovni kapital u skladu sa Zakonom.

IV-3 Obveznice

                                                   Član 16.

Društvo može emitovati obveznice  u skladu sa Zakonom i zakonom kojim se uređuje tržište kapšitala.

IV-4  Zamjenjive obveznice

Član 17.

Društvo može emitovati i zamjenljive obveznice  u skladu sa Zakonom i zakonom kojim se uređuje tržište kapitala.
IV-5 Sticanje sopstvenih akcija

Član 18.

Društvo može sticati sopstvene akcije u skladu sa zakonom.

Odbor direktora može da donese odluku o sticanju sopstvenih akcija bez odobrenja skupštine Društva, ako je sticanje sopstvenih akcija neophodno kako bi se izbjegla i neposredna šteta po Društvo.

Ako je Društvo steklo akcije iz stava 1 ovog člana, odbor direktora je dužan da sačini izvještaj u kome će obavjestiti skupštinu Društva na prvoj narednoj sjednici o: razlozima sticanja sopstvenih akcija, broju i nominalnoj vrijednosti stečenih akcija, učešću stečenih sopstvenih akcija u ukupnom osnovnom kapitalu Društva i cijeni po kojoj su akcije stečene. 

IV-6 Davanje poklona

Skupština Društva može da donese odluku o davanju poklona u humanitarne, naučne, kulturne, obrazovne ili druge slične svrhe iz sredstava Društva, ako je to opravdano, a imajući u vidu svrhu davanja poklona, finansijsku situaciju u kojoj se Društvo nalazi i druge okolnosti od značaja za donošenje te odluke. 

Organ upravljanja Društvom može davati poklone iz stava 1 ovog člana bez saglasnosti skupštine Društva, imajući u vidu finansijsku situaciju u kojoj se Društvo nalazi  i ukupnu imovinu  kojom Društvo raspolaže,  pod uslovom da su ti pokloni male vrijednosti.

Organ upravljanja Društvom dužan je da na redovnoj sjednici Društva podnese izvještaj o poklonima koje je dao u prethodnoj poslovnoj godini.

V  OSNOVNA PRAVA AKCIONARA

Član 19.

Svaki akcionar ima prava koja mu daju akcije u njegovom vlasništvu, s tim da vlasnici akcije iste klase imaju ista prava.

Svi akcionari koji su u istom položaju moraju biti tretirani na jednak način od strane Društva.

Član 20.

Vlasnik obične akcije ima sledeća imovinska prava:

1. pravo da učestvuje u raspodjeli dobiti Društva, u skladu sa Zakonom;

2. pravo da učestvuje u raspodjeli imovine Društva koja preostane nakon namirenja svih povjerilaca, nakon sprovedenog postupka likvidacije,

3. odnosno stečaja Društva, u skladu sa Zakonom i zakonom kojim se uređuje stečaj;

4. pravo da raspolaže svojim akcijama u skladu sa Zakonom;

5. pravo prečeg upisa akcija, zamjenljivih obveznica, varanata i drugih finansijskih instrumenata koji daju pravo na zamjenu za akcije ili pravo na sticanje akcija, u skladu sa Zakonom;

6. druga imovinska prava, u skladu sa Zakonom i ovim statutom.

Član 21.

Vlasnik obične akcije ima sledeća neimovinska prava:

1. pravo učešća u radu Društva, koje podrazumjeva pravo da prisustvuje sjednicama skupštine Društva i učestvuje u raspravi po pojedinim tačkama dnevnog  reda,  ako Zakonom ili ovim statutom nije drukčije određeno;

2. pravo glasa na sjednicama skupštine Društva, ako Zakonom nije drukčije određeno;

3. pravo na informisanje u skladu sa Zakonom.

                                                         Član 22

Svaka obična akcija daje pravo na jedan glas.

Svaki akcionar mora sa svim svojim akcijama da glasa na jednak način.

VI  ZASTUPANjE I POTPISIVANjE DRUŠTVA
VI-1 Zastupanje

Član 23.

Zakonski zastupnik društva je generalni direktor.

Za zaključivanje određenog pravnog posla, odnosno preduzimanje određene pravne radnje  u odnosu prema trećim licima odbor direktora može odlukom odrediti da Društvo zastupa generalni direktor.

Generalni direktor prilikom potpisivanja dokumentacije u ime Društva, uz svoj potpis dužan je da navede  i svojstvo u kom potpisuje tu dokumentaciju.

Zakonski zastupnik registruje se u CRPS.

VI-2 Potpisivanje

Član 24.

Društvo se potpisuje tako što zastupnik Društva, uz naziv Društva dodaje svoj potpis.

Odlukom Odbora direktora može se utvrditi potreba i slučajevi kolektivnog potpisivanja sa dva potpisa.

VII  ORGANI DRUŠTVA I ORGAN UPRAVLJANJA DRUŠTVOM

Član 25.

Upravljanje Društvom je jednodomno.

Organi Društva su:

1. skupština

2. odbor direktora

VII – 1   Skupština akcionarskog društva

Sastav Skupštine

Član 26.

Svi akcionari Društva, nezavisno od broja, vrste i klase akcija koje posjeduju, imaju pravo da prisustvuju Skupštini akcionara Društva.

Članovi Odbora direktora po pravilu prisustvuju skupštini akcionara. 

Generalni direktor, predsjednik odbora direktora i sekretar Društva ako je imenovan, obavezno prisustvuju sjednicama skupštine Društva, osim ako su spriječeni iz opravdanih razloga.

Djelokrug skupštine

Član 27.

Skupština Društva:

· vrši izmjene i dopune, odnosno donosi novi statut Društva;

· imenuje i razrješava članove odbora direktora; 

· imenuje i razrješava revizore;

· imenuje i razrješava likvidatore;

· usvaja godišnje finansijske izvještaje i izvještaje o poslovanju društva;

· donosi odluke o dobrovoljnoj likvidaciji Društva ili podnošenju predloga za pokretanje stečajnog postupka;

· usvaja politiku naknada i odlučuje o visini naknada članova odbora direktora;

· donosi odluku o raspodjeli dobiti;

· donosi odluku o povećanju ili smanjenju osnovnog kapitala Društva;

· donosi odluku o emisiji zamjenljivih obveznica ili varanata;

· donosi odluku o restrukturiranju Društva;

· donosi odluku o povlačenju jedne ili više klasa akcija sa regulisanog tržišta, odnosno multilateralne trgovačke platforme u smislu zakona kojim se uređuje tržište kapitala;

· donosi poslovnik i 

· odlučuje o drugim pitanjima u skladu sa Zakonom i ovim statutom.

Skupština Društva može da odlučuje i o pitanjima koja su u nadležnosti odbora direktora, na zahtjev tog organa.

                                             Sjednica Skupštine

Član  28.

Sjednica skupštine Društva može biti redovna i vanredna.

Redovna sjednica skupštine Društva održava se jednom godišnje, najaksnije u roku od šest mjeseci od završetka poslovne godine.

Neodržavanje redovne sjednice skupštine Društva nema uticaja na pravnu valjanost pravnih poslova, radnji i odluka Društva.

Vanredna sjednica skupštine Društva održava se po potrebi, kao i  kad je to određeno Zakonom ili ovim statutom.

Sazivanje sjednice skupštine

Član 29.

Sjednicu skupštine  Društva saziva odbor direktora.

Ako se Društvo nalazi u postupku likvidacije, sjednicu skupštine Društva saziva likvidator.

Akcionari koji posjeduju akcije koje čine najmanje 5% osnovnog kapitala  Društva i 5% glasačkih prava u okviru svoje klase, kao i revizor Društva imaju pravo da odboru direktora podnesu zahtjev za sazivanje vanredne sjednice skupštine Društva.

Zahtjev iz stava 3 ovog člana podnosi se u pisanom obliku i obavezno sadrži: predlog dnevnog reda, predlog odluka čije se usvajanje predlaže sa obrazloženjem, podatke o podnosiocima zahtjeva i broju akcija koje posjeduju. 

Odbor direktora dužan je da sazove vanrednu sjednicu skupštine Društva u roku od 15 dana od dana prijema zahtjeva iz stava 3 ovog člana, na teret sredstava Društva.

Dnevni red vanredne sjednice skupštine Društva utvrđuje se prema predlogu dnevnog reda iz zahtjeva  iz stava 3 ovog člana , ako su predložena pitanja o kojima se odlučuje u nadležnosti skupštine Društva.

Poziv za sjednicu

                                                         Član 30.

Poziv za sjednicu skupštine Društva naročito sadrži:

1. datum slanja poziva;

2. vrijeme i mjesto održavanja sjednice;

3. dnevni red sa predlogom odluka sa obrazloženjem, uz navođenje klase i ukupnog broja akcija koje o tim odlukama glasaju i većini potrebnoj za donošenje tih odluka;

4. obavještenje o načinu na koji se mogu preuzeti, odnosno gdje se može ostvariti uvid u materijale za sjednicu, kao i naznaku internet stranice Društva na kojoj će biti dostupne informacije od značaja za održavanje sjednice;

5. uputstvo o pravima i načinu ostvarivanja prava akcionara da učestvuju i glasaju na sjednici;

6. obrazac punomoćja iz člana 39 ovog statuta, ako ga ima; i 

7. obavještenje o danu utvrđivanja svojstva akcionara.

Uputstvo iz stava 1 tačka 5 ovog člana naročito sadrži:

1. obavještenje o pravu akcionara da predlože drugačije odluke po postojećim tačkama dnevnog reda i pravu na postavljanju pitanja, uz navođenje rokova u kojima se ta prava mogu ostvariti, pri čemu to obavještenje može da sadrži i samo rokove za ostvarivanje ovih prava, pod uslovom da je u njemu jasno navedeno  da su detaljne informacije o ostvarivanju tih prava dostupne na internet stranici Društva;

2. način na koji se može glasati preko punomoćnika, a naročito informaciju o načinu na koji Društvo omogućava akcionarima dostavljanje obavještenja o imenovanju punomoćnika elektronskim putem;

3. opis procedure za glasanje pisanim putem, kao i obrazac glasačkih listića;

4. način na koji akcionar može da učestvuje i glasa na sjednici elektronskim putem, odnosno na virtuelnoj sjednici, u skladu sa odlukom odbora direktora.

Poziv iz stava 1 ovog člana upućuje se akcionarima najranije 42, a najkasnije 21 dan prije dana održavanja sjednice.

Poziv uz stava 1 ovog člana upućuje se akcionarima koji su to svojstvo imali na dan na koji je odbor direktora donio odluku o sazivanju sjednice skupštine.

Način dostavljanja poziva za sjednicu

Član 31.

Poziv za sjednicu skupštine Društva upućuje se akcionarima objavljivanjem na internet stranici Društva.

Društvo je dužno da poziv za sjednicu dostavi organu nadležnom za registraciju u CRPS i CKDD odmah po donošenju odluke o sazivanju sjednice, a najkasnije prvog narednog dana , radi objavljivanja poziva na internet stranicama CRPS i CKDD.

Poziv za sjednicu skupštine Društva objavljuje se i na internet stranici regulisanog tržišta odmah po donošenju odluke o sazivanju sjednice, a najkasnije prvog narednog radnog dana. 

Poziv za sjednicu skupštine Društva mora biti dostupan na internet stranicama Društva, CRPS, CKDD i regulisanog tržišta do dana održavanja sjednice.

Troškove objavljivanja i slanja poziva za sjednicu skupštine Društva snosi Društvo.

Materijal za sjednicu 

                                                           Član 32.

Društvo je dužno da materijale za sjednicu skupštine stavi na raspolaganje akcionarima istovremeno sa slanjem poziva.

Materijali iz stava 1 ovog člana naročito obuhvataju tekst predloga odluke za svaku tačku dnevnog reda i svu dokumentaciju koja je podnesena  skupštini Društva 

( npr. Izvještaji, ugovori i drugi akti na koje skupština daje saglasnost ).

Društvo je dužno da materijale iz stava 1 ovog člana stavi na raspolaganje akcionarima objavljivanjem na internet stranici Društva i omogući preuzimanje tih materijala.

Ako zbog tehničkih poteškoća akcionar nije u mogućnosti da preuzme materijale iz stava 1 ovog člana sa internet stranice Društva, Društvo je dužno da mu omogući lično ili preko punomoćnika, za vrijeme radnog vremena Društva, za vrijeme radnog vremena Društva, ostvari uvid u metrijale u sjedištu Društva, odnosno u prostorijama  Društva izvan sjedišta, ako se djelatnost obavlja u više mjesta ili da materijale dostavi putem pošte akcionaru koji to bude zahtjevao, o trošku Društva.

Društvo je dužno da na svojoj internet stranici, uz poziv za sjednicu, objavi ukupan broj akcija i broj akcija sa pravom glasa na dan objavljivanja poziva, kao i broj akcija svake klase sa pravom glasa po tačkama dnevnog reda sjednice. 

                                      Mjesto održavanja sjednice skupštine

                                                          Član 33.

Sjednica skupštine Društva održava se u sjedištu Društva, mada se može odrediti i drugo mjesto održavanja sjednice na teritoriji Crne Gore. 

                                                               Jezik

Član 34.

Sjednica skupštine Društva vodi se na crnogorskom jeziku, ali se mogu koristiti i drugi jezici uz crnogorski jezik.

Poziv i materijali za sjednicu skupštine Društva moraju biti na crnogorskom jeziku ali se mogu dostaviti i na drugim jezicima u skladu sa zakonom.

                                     Dan utvrđivanja svojstva akcionara

Član 35.

Pravo učešća u radu sjednice skupštine Društva imaju akcionari koji su to svojstvo imali na drugi dan prije održavanja sjednice ( dan utvrđivanja svojstva akcionara).

Spisak akcionara iz stava 1 ovog člana Društvo utvrđuje na osnovu izvoda iz jedinstvene evidencije akcionara CKDD.

Akcionar iz stava 1 ovog člana koji nakon dana utvrđivanja svojstva akcionara prenese svoje akcije na treće lice, zadržava pravo učešća u radu sjednice skupštine po osnovu tih akcija.

Odbor direktora dužan je  da svakom akcionaru sa spiska iz stava 2 ovog člana na njegov pisani zahtjev koji može biti podnesen i elektronskim putem, bez odlaganja, a najkasnije narednog radnog dana od dana prijema zahtjeva, dostavi taj spisak u pisanom ili elektronskom obliku.

 Utvrđivanje identiteta akcionara

Član 36.

Identitet akcionar, odnosno njihovih punomoćnika koji učestvuju u radu skupštine Društva utvrđuje se:

1. za fizička lica – uvidom u ličnu ispravu sa fotografijom i na osnovu dostavljene kopije punomoćja;

2. za pravna lica – na osnovu dokaza o svojstvu ovlašćenog lica tog pravnog lica i uvidom u ličnu ispravu sa fotografijom.

Dokazom iz stava 1 tačka 2 ovog člana smatra se izvod iz odgovarajućeg registra koji nije stariji od tri dana ili kopija punomoćja koje glasi na ime tog lica, ako to lice nije upisano u izvodi iz odgovarajućeg registra kao zastupnik društva.

Punomoćnik akcionara

Član 37.

Akcionar može svoja prava na sjednici skupštine Društva da ostvaruje preko punomoćnika.

Punomoćnik akcionara ima ista prava u pogledu učešća u radu sjednice skupštine  Društva, uključujući i pravo glasa, kao i akcionar koji ga je ovlastio.

Punomoćnik akcionara može biti svako poslovno sposobno fizičko lice ili pravno lice.

Izuzetno od stava 3 ovog člana, punomoćnik akcionara ne može biti lice koje je:

1. član odbora direktora;

2. kontrolni akcionar Društva, zavisno društvo kontrolnog akcionara, kao i član odbora direktora, odnosno nadzornog ili upravnog odbora kontrolnog akcionara Društva i zavisnog društva kontrolnog akcionara;

3. revizor Društva;

4. povezano sa licima it tač. 1, 2 i 3 ovog stava u smislu člana 45 Zakona.

                                 Broj punomoćnika akcionara

                                                        Član 38.

Akcionar može imati jednog punomoćnika.

                                                Punomoćje

                                                 Član 39.

Akcionar daje punomoćje u pisanom obliku, uz obavezu ovjere potpisa u skladu sa zakonom kojim se uređuje ovjera potpisa, rukopisa i prepisa.

Punomoćje obavezno sadrži:

1. podatke o akcionaru koji daje punomoćje;

2. podatke o punomoćniku;

3. broj, vrstu i klasu akcija za koje se punomoćje daje;

4. naznaku pravnih poslova za koje se punomoćje daje ( da glasa na skupštini ili da obavlja druge pravne poslove); i 

5. datum davanja punomoćja.

Ako u  punomoćju nije naveden period važenja, smatra se da je punomoćje dato na neodređeno vrijeme.

Punomoćje je neprenosivo.

Društvo može da odredi obavezni obrazac punomoćja, sa mogućnošću davanja uputstva po svakoj tački dnevnog reda sjednice skupštine Društva.

                                  Punomoćje u elektronskom obliku

                                                      Član 40.

Punomoćje se može dati i u elektronskom obliku. 

U tom slučaju mora biti potpisanom kvalifikovanim elektronskim potpisom,  u skladu sa zakonom kojim se uređuje elektronski dokument.

Akcionar, odnosno punomoćnik akcionara obavještava Društvo o punomoćju datom u elektronskom obliku na elektronskoj adresi Društva.

                                              Opoziv punomoćja

                                                      Član 41.

Akcionar može da opozove punomoćje u svakom trenutku do dana održavanja sjednice skupštine Društva, pod uslovom da o tome odmah obavjesti punomoćnika i Društvo.

Na opoziv punomoćja shodno se primjenjuju odredbe Zakona o davanju punomoćja.

Smatra se da je punomoćje opozvano i ako akcionar lično pristupi sjednici skupštine Društva ili kasnije da drugo punomoćje.

                                                       Kvorum

                                                       Član 42.

Kvorum potreban za rad sjednice skupštine Društva čine akcionari koji posjeduju više od polovine ukupnog broja akcija sa pravom glasa, a koji su lično prisutni ili zastupani putem punomoćnika. 

U kvorumu se računaju i glasovi akcionara koji su glasali pisanim ili elektronskim putem.

Kvorum se utvrđuje odvojeno za svaku klasu akcija koja ima pravo glasa po određenoj tački dnevnog reda, prije početka sjednice skupštine akcionara.

                                               Ponovljena sjednica

                                                        Član 43.

Ako se sjednica skupštine Društva ne može održatu zbog nedostatka kvoruma, sjednica se može ponovo sazvati sa istim dnevnim redom ( ponovljena sjednica).

Ako je u pozivu za neodržanu sjednicu određen dan održavanja ponovljene sjednice , ponovljena sjednica održaće se na taj dan , pri čemu on ne može biti ranije od osmog, niti kasnije od tridesetog dana od dana održavanja sjednice.

Ako u pozivu za neodržanu sjednicu nije određen dan održavanja ponovljene sjednice,  ponovljena sjednica može se održati najranije 15,  a najkasnije 30 dana od dana neodržane sjednice.

U slučaju iz stava 3 ovog člana, poziv za ponovljenu sjednicu upućuje se akcionarima najkasnije deset dana prije dana održavanja ponovljene sjednice.

Kvorum za ponovljenu sjednicu čine akcionari koji posjeduju najmanje 20% ukupnog broja akcija sa pravom glasa Društva.

Ako se na ponovljenoj sjednici skupštine Društva ne postigne kvorum iz stava 5 ovog člana može se na isti način sazvati druga ponovljena sjednica na kojoj se ne zahtjeva postojanje kvoruma.

                                              Odložena sjednica

                                                     Član 44.

Skupština  Društva može u toku trajanja sjednice da donese odluku kojom se odlaže održavanje sjednice, pri čemu se odložena sjednica mora održati najkasnije u roku od tri mjeseca.

Akcionari koji imaju najmanje 10% akcija sa pravom glasa imaju pravo da zahtijevaju nastavak redovne skupštinske sjednice, kad je riječ o odlukama o usvajanju godišnjih finansijskih izvještaja i raspodjele dobiti.

      Učešće u radu skupštine korišćenjem elektronskih oblika komunikacije

                                                       Član 45.
U radu skupštine Društva može se učestvovati korišćenjem elektronskih oblika komunikacije.

Učešće u radu skupštine u smislu stava 1 ovog člana podrazumjeva:

1. prenos sjednice skupštine Društva u realnom vremenu;

2. dvosmjernu elektronsku komunikaciju kojom se omogućava akcionarima da se obraćaju skupštini sa druge lokacije u vrijeme njenog održavanja;  i/ili

3. glasanje elektronskim putem bez imenovanja punomoćnika koji je fizički prisutan na sjednici.

Prilikom korišćenja elektronskih oblika komunikacije u radu skupštine Društva,   Društvo je dužno da obezbjedi zaštitu podataka o ličnosti u skladu sa zakonom.

U slučaju glasanja elektronskim putem, licu koje je glasalo poslaće se istog dana elektronska potvrda o prijemu elektronske poruke kojom se vrši glasanje.

                                                 Virtuelna sjednica

                                                       Član 46.

Sjednica skupštine Društva može da se održi i bez fizičkog prisustva akcionara , odnosno njihovih punomoćnika u mjestu održavanje sjednice – virtuelna sjednica.

U slučaju održavanja virtuelne sjednice :

1. cijela sjednica mora se prenositi sa slikom i tonom;

2. akcionari glasaju elektronskim putem lično ili preko punomoćnika;

3. akcionari imaju pravo da podnose predloge putem video komunikacije na sjednici;

4. akcionari imaju pravo na postavljanje pitanja u skladu sa Zakonom, korišćenjem elektronskih oblika komunikacije;

5. akcionari imaju pravo da govore na sjednici korišćenjem nekog od načina video komunikacije.

Na virtuelnu sjednicu primjenjuju se odredbe člana 45 st. 3 i 4 ovog statuta. 

                                            Dnevni red skupštine

                                                     Član 47.

Skupština Društva ne može donositi odluke o pitanjima koja nijesu na dnevnom redu.

U slučaju kad nakon upućivanja poziva za sjednicu skupštine Društva organ koji saziva sjednicu izmijeni ili dopuni dnevni red sjednice, akcionari se o tome obavještavaju na isti način na koji su obavješteni o održavanju sjednice , najkasnije 15 dana prije dana održavanja sjednice.

Jedan ili vise akcionara koji posjeduju najmanje 5% akcija sa pravom glasa može odboru direktora predložiti izmjenu, odnosno dopunu dnevnog reda sjednice skupštine Društva i to tako što će predložiti:

· izmjenu dnevnog reda u djelu donošenja drugačije odluke po podnešenoj tački dnevnog reda uz obrazloženje i predlog odluke; i 

· dopunu dnevnog reda novim tačkama uz obrazloženje ili predlog odluke koju skupština Društva treba da donese.

Predlog iz stava 3 ovog člana dostavlja se u pisanom obliku uz navođenje podataka o podnosiocu/ima  i broju akcija koje posjeduju.

Predlog iz stava 3 ovog člana može se dostaviti najkasnije deset dana prije održavanja sjednice skupštine. 

Organ koji saziva skupštinu dužan je da, po prijemu blagovremenog predloga iz stava 3 ovog člana izmijeni, odnosno dopuni dnevni red sjednice.

Društvo je dužno da, bez odlaganja, na svojoj internet stranici objavi predlog izmjenjenog, odnosno dopunjenog dnevnog reda sa predlozima odluka.

Društvo je dužno da najkasnije 56 dana prije dana održavanja redovne sjednice skupštine Društva najavi datum održavanja sjednice i rok u kojem akcionari mogu da ostvare prava iz stave 3 ovog člana.

Društvo je dužno da blagovremeni predlog iz stava 3 ovog člana objavi na internet stranici Društva najkasnije narednog dana od dana prijema predloga.

                  Otvaranje sjednice i predlog predsjednika skupštine

                                                   Član 48.

Sjednicu Društva otvara predsjednik odbora direktora, a u njegovom odsustvu

 bilo koji drugi član odbora direktora. 

Lice iz stava 1 ovog člana predsjedava sjednicom skupštine Društva do izbora predsjednika skupštine.

Predsjednk skupštine Društva bira se većinom glasova prisutnih akcionara.

Predsjednik skupštine Društva ne može biti član organa upravljanja.

Predsjednik skupštine Društva može biti akcionar ili treće lice.

                 Pravo na postavljanje pitanja i dobijanje odgovora

                                                  Član 49.

Svaki akcionar koji ima pravo učešća u radu skupštine Društva ima pravo da članovima odbora direktora postavi pitanja koja se odnose na tačke dnevnog reda sjednice, kao i druga pitanja u vezi sa Društvom u mjeri u kojoj su odgovori na ta pitanja neophodni za pravilnu procjenu pitanja koja se odnose na tačke dnevnog reda sjednice. 

Pitanja iz stava 1 ovog člana mogu se postaviti samo za vrijeme trajanja sjednice skupštine akcionarskog društva.

Pored pitanja iz stava 1 ovog člana, u slučaju javnog akcionarskog društva, akcionari imaju pravo da postavljaju pitanja koja se odnose na bilo koje činjenice ili okolnosti koje mogu uticati na procjenu finansijskog položaja društva.

Pitanja iz stava 3 ovog člana akcionar može postaviti najkasnije 14 dana prije održavanja sjednice skupštine akcionarskog društva.

Članovi odbora direktora dužni su da akcionaru daju odgovor na postavljeno pitanje iz stava 1 i 3 ovog člana tokom trajanja sjednice skupštine akcionara društva.

Izuzetoiz stava 6 ovog člana, ako se odgovor na postavljena pitanja ne može dati za vrijeme trajanja sjednice, daje se akcionaru koji je pitanje postavio u roku od 14 dana od dana održavanja sjednice.

U slučaju iz stava 7 ovog člana, kod javnog akcionarskog društva, odgovor se objavljuje na internet stranici društva.

Odgovori na pitanja iz stava 1 i 3 ovog člana mogu se uskratiti  akcionaru koji ih je postavio ako:

· bi se razumno moglo zaključiti da bi davanjem odgovora mogla biti nanesena šteta društvu ili sa njim povezanom društvu;

· da bi davanjem odgovora bilo izvršeno krivično djelo;

· je odgovarajuća informacija dostupna na internet stranici akcionarskog društva u kontinuitetu najmanje sedam dana prije dana održavanja i za vrijeme održavanja sjednice skupštine akcionarskog društva;

· bi davanje odgovora bilo suprotno zakonu.

Statutom i poslovnikom skupštine akcionarskog društva može se urediti bliži način postavljanja pitanja iz stava 1 ovog člana isključivo radi omogućavanja identifikacije akcionara, održavanja reda na sjednici, odgovarajuće pripreme sjednice, kao i zaštite poslovne tajne i poslovnih interesa društva.

U slučaju da odbor direktora uskrati davanje odgovora akcionaru, te činjenice i razlog iz kojeg je uskraćeno davanje odgovora unosi se u zapisnik te sjednice.

                                            Većina za odlučivanje

                                                       Član 50.

Skupština Društva odluke donosi većinom glasova prisutnih akcionara sa pravom glasa po određenom pitanju, ako Zakonom ili ovim Statutom za odlučivanje nije predviđen veći broj glasova.

Prilikom utvrđivanja većine za odlučivanje, u obzir se uzimaju i glasovi akcionara koji su glasali  pisanim ili elektronskim putem.

                                                   Način glasanja

                                                        Član 51.

Glasanje može biti javno ili tajno.

Odluke skupštine Društva donose se javnim glasanjem ako poslovnikom ili odlukom skupštine koja važi samo za određenu sjednicu nije drukčije predviđeno.

Ako je glasanje tajno, glasački listići sastavljaju se na način da lica koja glasaju imaju jasan izbor.

Ako glasački listić sadrži vise pitanja o kojima se glasa, nepunovažnost glasa akcionara po jednom pitanju ne utiče na punovažnost  njegovih glasova po drugim pitanjima.

                                           Glasanje pisanim putem

                                                         Član 52.

Akcionari mogu da glasaju unaprijed pisanim putem bez prisustva sjednici, uz ovjeru svog potpisa na glasačkom listiću u skladu sa zakonom kojim se uređuje ovjera potpisa, rukopisa i prepisa, ako statutom akcionarskog društva nije predviđeno da ovjera potpisa nije obavezna.

Društvo utvrđuje obrazac glasačkog listića  kojim se glasa pisanim putem, koji mora biti dostupan akcionarima u papirnom ili elektronskom obliku.

Ako akcionar prilikom glasanja pisanim putem nije koristio obrazac glasačkog listića iz stava 2 ovog člana, Društvo neće poništiti njegovo glasanje ako se iz pisane izjave tog akcionara jasno može utvrditi njegov identitet i kako je glasao po pojedinim tačkama dnevnog reda.

Javno akcionarsko društvo ne može statutom da isključi mogućnost glasanja putem pisma.

                              Glasanje preko punomoćnika akcionara

                                                      Član 53.

Ako punomoćje sadrži uputstva za ostvarivanje prava glasa, punomoćnik akcionara dužan je da postupa po njima, a ako ne sadrži uputstva punomoćnik akcionara dužan je da glasa savjesno i u najboljem interesu akcionara.

Nepostupanje punomoćnika u skladu sa stavom 1 ovog člana ne utiče na punovažnost njegovog glasanja na sjednici skupštine Društva.

Nakon održavanja sjednice skupštine Društva, punomoćnik je dužan da obavjesti akcionara o načinu na koji je glasao na sjednici.

Odgovornost punomoćnika akcionara za štetu pričinjenu akcionaru u slučaju postupanja suprotno stavu 1 ovog člana ne može se unaprijed ili naknadno ukinuti ili ograničiti.

Ako je jedno lice punomoćnik vise akcionara, to lice ostvaruje pravo glasa odvojeno za svakog od tih akcionara.

                                                        Zapisnik

                                                        Član 54.

Zapisnik sa sjednice skupštine Društva potpisuju predsjednik skupštine i zapisničar, odnosno sekretar Društva ako ga ima i najmanje jedan akcionar koga ovlasti skupština.

Zapisnik obavezno sadrži:

1. datum, mjesto i vrijeme održavanja sjednice skupštine Društva;

2. ime i prezime predsjednika skupštine;

3. ime i prezime lica koje vodi zapisnik;

4. način i rezultate glasanja za svaku tačku dnevnog reda;

5. odluke koje su usvojene sa podacima o: broju akcija sa kojima se na sjednici glasalo, procentu osnovnog kapitala koji te akcije predstavljaju, ukupnom broju glasova i broju glasova datih “za” ili “protiv” odluke, kao i broju uzdržanih glasova.

Statutom se predviđa mogućnost da se sjednica skupštine tonski snima i prilikom sačinjavanja zapisnika može se koristiti tonski zapis sa sjednice skupštine akcionarskog Društva. 

Zapisnik se sačinjava u roku od sedam dana od dana održavanja sjednice skupštine akcionarskog Društva i unosi u jedinstvenu knjigu evidencija Društva.

U zapisnik se prilažu: spisak lica koja su učestvovala u radu sjednice, dokazi o sazivanju sjednice u skladu sa zakonom, kao i kopije punomoćja i glasački listići.

U roku od tri dana od dana isteka roka iz stava 4 ovog člana,  predsjednik skupštine, odnosno sekretar Društva ako ga ima, dužan je da zapisnik dostavi svim akcionarima ili da ga učini dostupnim na internet stranici Društva u trajanju od najmanje 30 dana.

                                        Objavljivanje odluke skupštine

                                                         Član 55.

Društvo je dužno da u roku od tri dana od dana održavanja sjednice skupštine Društva na svojoj internet stranici učini dostupnim donesene odluke i rezultate glasanja po svim tačkama dnevnog reda, u trajanju od najmanje 30 dana.

                                                Poslovnik skupštine

                                                         Član 56.

Bliži način rada i odlučivanja skupštine Društva uređuje se poslovnikom skupštine.

Skupština donosi poslovnik većinom glasova prisutnih akcionara.

VII- 2  Odbor direktora

                                    Članovi i sastav odbora direktora

                                                    Član 57.

Odbor direktora ima 7 članova.

Članovi odbora direktora su:

1. jedan izvršni direktor

2. šest neizvršnih direktora od kojih najmanje dva nezavisna neizvršna direktora.

Članovi odbora direktora registruju se u CRPS.

                                  Izvršni direktor i generalni direktor

                                                    Član 58.

Društvo ima jednog izvršnog direktora.

Izvršni direktor vodi poslove Društva i zastupa Društvo u skladu sa zakonom i ovim statutom.

Odbor direktora imenuje izvršnog direktora za generalnog direktora.

Izvršni direktor odnosno generalni direktor organizuje obavljanje djelatnosti Društva.

Generalni direktor: 

1. predstavlja i zastupa Društvo;

2. zaključuje ugovore u ime Društva;

3. organizuje i vodi poslove Društva;

4. upravlja imovinom Društva;

5. izvršava odluke odbora direktora;

6. odlučuje o raspolaganju finansijskim sredstvima Društva u skladu sa ovim statutom i odlukama odbora direktora;

7. izdaje i opoziva punomoćja u ime i za račun Društva;

8. odlučuje o pravima i obavezama zaposlenih u vezi sa radom;

9. podnosi tromjesečne izvještaje o tekućem poslovanju Društva i druge izvještaje;

10.  stara se o zakonitosti rada Društva i odgovara za zakonitost rada Društva u granicama svojih ovlašćenja;

11. raspolaže fondovima Društva u skladu sa zakonom i odlukama odbora direktora;

12. priprema i predlaže programe rada i razvoja, te investicione politike Društva;

13. predlaže unutrašnju organizaciju Društva i akt o sistematizaciji radnih mjesta;

14. odlučuje o zapošljavanju lica u Društvu u skladu sa planovima i potrebama Društva; donosi odluke o otkazima ugovora o radu, raspoređivanju zaposlenih, utvrđivanju zarada, vrši i druge poslove iz oblasti rada i radnih odnosa;

15. zaključuje ugovore i sklapa sve druge vrste pravnih poslova. Pravne poslove čija je svrha kupovina, prodaja ili opterećenje osnovnih sredstava može sklapati  samo u slučaju da takva kupovina, prodaja ili opterećenje  ne spadaju u ovlašćenja skupštine akcionara i predviđena su u godišnjem planu investicije koji je donio odbor direktora ili je odbor direktora takvu kupovinu, prodaju ili opterećenje prethodno odobrio posebnom odlukom. Pravne poslove iz oblasti redovnog poslovanja čija vrijednost prelazi 50.000€ može sklapati samo u slučaju da je odbor direktora takve poslove prethodno odobrio posebnom odlukom;

16. priprema opšta i druga akta koja donosi odbor direktora;

17. otvara račune u bankama;

18. izdaje naloge i uputstva u vezi sa redovnim poslovnim obavezama za sve zaposlene;

19. odlučuje o disciplinskoj i materijalnoj odgovornosti zaposlenih;

20. donosi odluku o radnom vremenu, preraspodjeli radnog vremena, uvođenju rada dužeg od punog radnog vremena;

21. formira radne grupe, stručne timove i komisije za izvršavanje određenih zadataka;

22. odobrava službena putovanja u zemlji i inostranstvu;

23. odlučuje o pomoći zaposlenima u Društvu i subjektima van Društva;

24. predlaže odboru direktora lica za imenovanje članova revizorskog odbora;

25. vrši i druge poslove utvrđene Zakonom, ovim statutom, aktima Društva i ugovorom.

Poslovi iz nadležnosti generalnog direktora, na njegov zahtjev se mogu prenijeti na odbor direktora.

Generalni direktor registruje se u CRPS.

                                                Neizvršni direktori

                                                         Član 59.

Neizvršni direktori vrše nadzor nad radom izvršnog direktora.

Neizvršni direktor ne može biti lice koje je zaposleno u akcionarskom društvu.

                                                  Nezavisni direktori

                                                          Član 60.

Nezavisni direktor je neizvršni direktor koji nije u poslovnim, ličnim ili drugim odnosima sa Društvom, izvršnim direktorom i kontrolnim akcionarima, kao ni sa povezanim društvima, članovima organa upravljanja povezanih društava i kontrolnim akcionarima povezanih društava, zbog kojih bi mogao doći u sukob interesa, što bi uticalo na njegove odluke.

Nezavisni direktor ne može biti lice koje je:

· u prethodnih pet godina bio izvršni direktor ili član upravnog odbora Društva ili povezanog društva;

· u prethodne tri godine bilo zaposleno u Društvu ili poveznom društvu;

· bilo neizvršni direktor u odboru direktora Društva u tri uzastupna mandata;

· u poslednjih godinu dana imalo značajne poslovne odnose sa Društvom ili povezanim društvo, direktno ili indirektno;

· od Društva ili povezanog društva primilo naknadu koja zavisi od rezultata poslovanja društva;

· bilo revizor ili zaposleni u društvu koje je obavljalo ili obavlja poslove revizije za Društvo ili povezano društvo, do isteka roka u skladu sa posebnim zakonom;

· direktno ili indirektno značajan ili kontrolni akcionar Društva;

· član organa upravljanja ili zastupnik kontrolnog akcionara.

Javno akcionarsko društvo mora imati najmanje jednog nezavisnog direktora.

Mandat nezavisnom direktoru prestaje prestankom ispunjavanja uslova iz stava 1 i 2 ovog člana.

                                       Predsjednik odbora direktora

                                                     Član 61.

Predsjednika odbora direktora biraju članovi odbora direktora međusobno.

Predsjednik odbora direktora rukovodi odborom direktora i odgovoran je za efikasnost rada odbora.

Predsjednik odbora direktora zastupa Društvo u odnosu sa izvršnim, odnosno generalnim direktorom i sa sekretarom Društva.

Odbor direktora može da razriješi postojećeg i izabere novog predsjednika odbora direktora u bilo koje vrijeme, bez navođenja razloga.

Predsjednik odbora direktora registruje se u CRPS.

                                         Nadležnosti odbora direktora

                                                      Član 62.

Odbor direktora:

1. usvaja poslovnu strategiju Društva i prati njeno sprovođenje;

2. daje obavezujuća uputstva izvršnom odnosno generalnom direktoru;

3. imenuje sekretara društva, ako ga ima;

4. vrši unutrašnji nadzor nad poslovanjem Društva;

5. utvrđuje računovodstvene politike Društva i politike upravljanja rizicima;

6. saziva sjednice skupštine Društva i utvrđuje predlog dnevnog reda sa predlozima odluka;

7. izvršava odluke skupštine Društva;

8. predlaže skupštini Društva odluku o isplati redovnih dividendi u skladu sa Zakonom;

9. donosi odluku o raspodjeli vanrednih dividendi, ako je za to ovlašćen odlukom skupštine Društva;

10. donosi odluku o sticanju sopstvenih akcija bez odobrenja skupštine Društva, u skladu sa Zakonom;

11. daje i opoziva prokuru;

12. podnosi skupštini Društva godišnji izvještaj o naknadama članova odbora direktora, u skladu sa Zakonom;

13. donosi Poslovnik

14. donosi akt o unutrašnjoj organizaciji i sistematizaciji Društva;

Pored nadležnosti iz stava 1 ovog člana, nadležnosti odbora direktora su:

1. odlučuje o promjeni sjedišta, pretežne djelatnosti i poslovnog imena Društva u skladu sa zakonom i ovim statutom;

2. odlučuje o formiranju, promjeni i ukidanju organizacionih djelova Društva ukoliko ih ima;

3. odlučuje o sticanju, raspolaganju i opterećenju nepokretne imovine Društva, osim u slučajevima u kojima je odlučivanje o tim pitanjima zakonom ili ovim Statutom ostavljeno u nadležnost Skupštine akcionara;

4. usvaja elaborat o rezultatima obavljenog popisa imovine Društva;

5. donosi godišnji plan investicija i drugih finansijskih ulaganja Društva;

6. odlučuje o kreditnim i drugim finansijskim zaduženjima Društva, u skladu sa zakonom, ovim Statutom i usvojenim planovima Društva, osim u slučajevima u kojima je odlučivanje o takvim poslovima stavljeno u nadležnost Skupštine akcionara;

7. obrazuje komisije, radna tijela i druga stručna tijela za obavljanje poslova iz svoje nadležnosti i utvrđuje njihov sastav, zadatke i način rada, u skladu sa zakonom;

8. odlučuje o drugim pitanjima od značaja za upravljanje i poslovanje Društva koja zakonom ili ovim Statutom nijesu stavljena u nadležnost Skupštine akcionara.

                                          Izvještavanje skupštine Društva

                                                          Član 63.

Odbor direktora na redovnoj sjednici skupštine Društva podnosi izvještaje o:

1. računovodstvu i finansijskom stanju Društva i sa njim povezanih društava, ako ih ima;

2. usklađenosti obavljanja djelatnosti sa zakonom i drugim propisima;

3. kvalifikovanosti i nezavisnosti revizora Društva u odnosu na Drušvo, ako su finansijski izvještaji bili predmet revizije;

4. ugovorima zaključenim između društva i direktora, kao i sa njima povezanim licima u smislu zakona;

5. sticanju sopstvenih akcija Društva;

6. rezultatima poslovanja Društva, kao i ukupnoj finansijskoj poziciji u kojoj se Društvo nalazi, sa opisom glavnih rizika kojima je Društvo izloženo, uključujući i sve važnije poslovne događaje koji su se pojavili po isteku poslovne godine;

7. očekivanom razvoju Društva u budućnosti.

                                                  Mandat

                                                 Član 64.

Članovi odbora direktora Društva imenuju se na period od četiri (4) godine.

Po isteku mandata direktor može biti ponovo imenovan neograničen broj puta.

                              Uslovi za imenovanje članova odbora direktora

                                                            Član 65.

1. Član organa upravljanja akcionarskog društva mora biti poslovno sposobno fizičko lice;

2. Član organa upravljanja akcionarskog društva ne može biti:

· lice koje je osuđivano za krivična djela protiv: prava iz rada, intelektualne svojine, platnog prometa i privrednog poslovanja, imovine i službene dužnosti, dok traju pravne posledice osude;

· revizor društva ili lice koje je angažovano u vršenju revizije fnansijskih izvještaja Društva, do isteka roka u skladu sa posebnim zakonom;

· lice kome je izrečena mjera bezbjednosti zabrana obavljanja djelatnosti koja čini pretežnu djelatnost Društva, za vrijeme dok ta mjera traje;

· lice kome je u državi članici Evropske unije izrečena mjera zabrana obavljanja djelatnosti ili zabrana obavljanja funkcije člana organa upravljanja, u skladu sa propisima te države članice, s tim što se ova tačka primjenjuje od dana pristupanja Crne Gore Evropskoj uniji.

3. Ako za vrijeme trajanja mandata član organa upravljanja akcionarskog Društva prestane da ispunjava uslove za imenovanje, dužan je da o tome, bez odlaganja, obavjesti organ upravljanja čiji je član, koji će o tome obavjestiti skupštinu akcionarskog društva. 

4. Javno akcionarsko društvo koje se u skladu sa propisima kojima se uređuje računovodstvo smatra velikim pravnim licem treba da obezbjedi da pripadnici manje zastupljenog pola predstavljaju najmanje:

· 40% ukupnog broja neizvršnih direktora u odboru direktora ili

· trećinu od ukupnog broja svih direktorskih položaja, uključujući i izvršne i neizvršne direktore.

                                           Pravo predlaganja kandidata

                                                         Član 66.

Kandidata za člana odbora direktora mogu predložiti:

1. odbor direktora;

2. akcionar ili više njih, koji zajedno imaju akcije najmanje 5% prava glasa;

3. komisija za imenovanje.

Uz predlog za izbor određenog kandidata za člana odbora direktora prilažu se biografski i drugi podaci koji mogu biti od značaja prilikom donošenja odluke o izboru kandidata.

Svaki predloženi kandidat za člana odbora direktora dužan je da, prije glasanja, obavjesti skupštinu o pozicijama koje zauzima u drugim privrednim društvima, kao i svakoj drugoj činjenici koja može da izazove sukob interesa.

                                   Imanovanje članova odbora direktora

                                                         Član 67.

Članovi odbora direktora biraju se na sledeći način:

· svaki član odbora bira se pojedinačno;

· članovi odbora direktora biraju se u isto vrijeme.

                                                       Kooptacija

                                                         Član 68.

Ako se broj članova odbora direktora smanji ispod broja određenog statutom Društva, preostali članovi odbora direktora mogu imenovati lice  koje će vršiti dužnost nedostajućeg člana do imenovanja novog člana odbora direktora od strane skupštine Društva ( kooptacija).

U slučaju iz stava 1 ovog člana, broj izvršilaca dužnosti ne može biti veći od dva.

Ako se broj članova odbora direktora smanji tako da odbor direktora nema kvorum ili većinu za donošenja odluka, preostali članovi dužni su da sazovu sjednicu skupštine Društva bez odlaganja, a najaksnije u roku od osam dana, radi imenovanja nedostajućih članova odbora direktora.

Mandat vršioca dužnosti člana odbora direktora izabranog kooptacijom ističe na prvoj narednoj sjednici skupštine Društva.

Uslovi pod kojima vršilac dužnosti člana odbora direktora izabran kooptacijom zaključuje ugovor sa Društvom, ne mogu biti povoljniji od uslova koje je imao član umjesto kojeg je imenovan.

Mandat novom članu odbora direktora određuje se na period neisteklog dijela mandata člana umjesto koja je imenovan.

                            Prestanak svojstva člana organa upravljanja

                                                      Član 69.

Svojstvo člana odbora direktora prestaje:

· smrću;

· gubitkom ili ograničavanjem poslovne sposobnosti;

· istekom mandata na koji je imenovan;

· prestankom imenovanja uslova za imenovanje u skladu sa Zakonom;

· podnošenjem pisane ostavke ogranu koji ga je imenovao;

· razrješenjem;

· imenovanjem likvidatora ili stečajnog upravnika.

Odluka o razrješenju člana odbora direktora ne mora da sadrži razloge za razrješenje.

Prestanak svojstva člana organa upravljanja registruje se  CRPS u roku od sedam dana od dana nastupanja okolnosti iz stava 1 ovog člana.

                                                Sazivanje sjednice

                                                       Član  70.

Predsjednik odbora direktora zakazuje sjednicu odbora kad god se za tim ukaže potreba.

Predsjednik odbora direktora dužan je da zakaže sjednicu odbora na pisani zahtjev člana odbora ili revizora Društva.

Ako predsjednik odbora direktora ne sazove sjednicu odbora na zahtjev iz stava 2 ovog člana u roku od 14 dana od dana podnošenja zahtjeva,  sjednicu može sazvati bilo koji  član odbora direktora.

Član odbora direktora koji sazove sjednicu u skladu sa stavom 3 ovog člana , u pozivu za sjednicu navodi razloge sazivanja sjednice i predlaže dnevni red. 

U slučaju odsustva ili spriječenosti predsjednika odbora, svaki od članova odbora direktora može sazvati sjednicu odbora, a većinom glasova prisutnih članova bira se jedan od njih za predsjedavajućeg.

Pisani poziv za sjednicu odbora direktora sa dnevnim redom i materijalom za sjednicu, dostavlja se svim članovima odbora direktora u roku predviđenim poslovnikom odbora direktora, a ako taj rok nije određen dostavlja se najkasnije osam dana prije dana održavanja sjednice odbora direktora, ako se svi članovi odbora direktora drugačije ne dogovore.

                                      Način održavanja sjednice

                                                     Član 71.

Sjednice odbora direktora mogu se održati i korišćenjem elektronskih oblika komunikacije ( telefon, telegraf, telefaks i sl. ).

Sjednicama odbora direktora mogu prisustvovati i članovi komisija odbora, revizor Društva i druga stručna lica, ako je njihovo prisustvo potrebno za raspravljanje po pojedinim pitanjima dnevnog reda.

Sjednici na kojoj se raspravlja o godišnjim finansijskim izvještajima Društva obavezno prisustvuje revizor Društva.

                           Kvorum za rad i većina za odlučivanje

                                                    Član 72.

Sjednica odbora direktora može se održati ako joj prisustvuje više od polovine ukupnog broja članova.

Svaki član odbora direktora ima pravo na jedan glas. 

Odluke se donose većinom glasova prisutnih članova.

U slučaju da su glasovi članova odbora direktora podijeljeni tako da se odluka ne može donijeti, glas predsjednika odbora je odlučujući.

Odsutni članovi odbora direktora mogu glasati i pisanim putem.

                                          Zapisnik sa sjednice

                                                    Član 73.

Zapisnik sa sjednice organa upravljanja akcinarskog društva obavezno sadrži:

· datum, mjesto i vrijeme održavanja sjednice

· imena i prezimena lica koja su prisustvovala sjednici

· ime i prezime lica koje vodi zapisnik

· način i rezultate glasanja za svaku tačku dnevnog reda, sa usvojenim odlukama.

Zapisnik potpisuju svi prisutni članovi organa upravljanja i lice koje vodi zapisnik.

Zapisnik se sačinjava u roku od sedam dana od dana održavanja sjednice i unosi se u jedinstvenu  knjigu evidncija Društva.

                                     Komisije odbora direktora

                                                     Član 74.

U javnom akcionarskom društvu, odbor direktora  obavezno obrazuje komisiju za imenovanje i komisiju za naknade.

Komisija ima najmanje tri člana koji se određuju iz reda  članova odbora direktora i drugih stručnih lica sa odgovarajućim znanjem i radnim iskustvom od značaja za rad komisije.

Jedan član komisije mora biti nezavisni direktor.

Broj članova komisije mora biti neparan broj.

Aktom o obrazovanju komisije određuje se sastav, mandat, zadaci i druga pitanja od značaja za rad komisije.

                                          Komisija za imenovanje

                                                       Član 75.

Komisija za imenovanje:

· daje predloge i preporuke odboru direktora u vezi sa kandidatima za članove organa upravljanja u slučaju da se uprazni neko mjesto u tim organima;

· najmanje jednom godišnje sačinjava izvještaj o primjerenosti sastava i broja članova organa upravljanja i daje odboru direktora preporuku u tom pogledu.

· daje mišljenje o predloženim kandidatima kada se to od nje zahtjeva;

· periodično ispituje vještine, znanje i iskustvo pojedinih članova organa upravljanja,

· daje mišljenje na kadrovsku politiku prilikom izbor rukovodećih lica i obavlja druge poslove u vezi sa kadrovskom politikom kojoj joj povjeri Odbor.

Član komisije ne može biti izvršni direktor.

                                             Komisija za naknade

                                                      Član 76.

Komisija za naknade:

· priprema nacrt politike naknada akcionarskog društva;

· daje predlog o iznosu i strukturi naknade za svakog člana organa upravljanja;

· daje preporuke o vrsti ugovora sa izvršnim direktorima;

· daje preporuku organima upravljanja akcionarskog društva o iznosu i strukturi naknada licima na rukovodećim pozicijama u društvu;

· pruža pomoć odboru direktora u ispunjavanju obaveza koje se odnose na objavljivanje naknada članova organa upravljanja u skladu sa zakonom;

· analizira i daje preporuke u vezi sa davanjem naknada članovima organa upravljanja u akcijama;

· prilikom izvršavanja svojih zadataka, komisija treba da konsultuje predsjednika odbora direktora i generalnog direktora  naročito u vezi sa naknadama izvršnih direktora.

                     Način odlučivanja komisija i izvještavanje

                                                    Član 77.

Komisija donosi odluke većinom glasova ukupnog broja članova.

Dužna je da o svom radu izvještava odbor direktora u skladu sa aktom o njenom obrazovanju.

Komisija je dužna da sačini godišnji izvještaj o radu koji sadrži: podatke o članovima komisije, broju održanih sjednica, prisustvu svakog člana sjednicama i aktivnostima komisije.

Akt o obrazovanju i godišnji izvještaj komisije objavljuju se u okviru izjave o koorporativnom upravljanju, najmanje jednom godišnje.

Članovi komisije imaju pravo da od bilo kog rukovodioca ili zaposlenog u akcionarskom društvu, kao i od akcionara  zahtjevaju da im daju informacije potrebe za izvršavnje zadataka komisije.

Akcionarsko društvo je dužno da omogući predsjedniku komisije neposrednu komunikaciju sa akcionarima.

Komisije za naknade i  imenovanje imaju savjetodavnu odnosno pripremnu funkciju i ne preuzimaju nadležnosti odbora direktora.

Najmanje jedan član svake komisije mora biti nezavisni direktor, odnosno lice koje ispunjava uslove za nezavisnog direktora u skladu sa zakonom.

Komisije nemaju ovlašćenja da odlučuju o pitanjima koja su zakonom, ovim statutom i drugim aktima Društva stavljena u nadležnost odbora direktora ili drugog organa Društva.

                         Odgovornost članova organa upravljanja

                                                       Član  78.

Članovi organa upravljanja odgovaraju za štetu koju pričine Društvu kršenjem odredaba Zakona, ovog Statuta ili odluka skupštine Društva.

Izuzetno iz stava 1 ovog člana, članovi organa upravljanja ne odgovaraju za štetu koja nastane kao rezultat sprovođenja odluka skupštine Društva.

Ako se u postupku za nakandu štete utvrdi da je za štetu odgovorno više članova organa upravljanja, ti članovi solidarno odgovaraju za pričinjenu štetu.

Ako šteta nastane kao posledica odluke odbora direktora, za štetu odgovaraju članovi organa upravljanja koji su glasali za tu odluku.

Ako je član organa upravljanja bio uzdržan prilikom glasanja, u pogledu postojanja njegove odgovornosti za štetu u smislu stava 4 ovog člana, smatra se da je glasao za odluku.

Ako član organa upravljanja nije prisustvovao sjednici na kojoj je odluka donesena i ako za tu odluku nije glasao na drugi način, u pogledu postojanja njegove odgovornosti za štetu u smislu stava 4 ovog člana, smatra se da je glasao za odluku ako u roku od osam dana od dana saznanja za njeno donošenje nije istekao pisani prigovor na tu odluku.

VIII – POLITIKA NAKNADA

                                                Osnovne odredbe

                                                       Član 79.

Društvo mora da ima politiku naknada.

Politika naknada Društva odnosi se na naknade članova odbora direktora.

.Politika naknada Društva može se odnositi i na druga lica na rukovodećim pozicijama i na lica sa posebnim obavezama prema Društvu iz člana 3 ovog statuta.

Politiku naknada usvaja skupština Društva.

Društvo može da ugovori i isplati naknadu članovima organa upravljanja Društva samo ako je ta naknada u skladu sa usvojenom politikom naknade.

Ako Društvo nema politiku naknada ili skupština Društva nije usvojila predloženu politiku naknada, Društvo će članovima isplaćivati naknadu u skladu sa dotadašnjom praksom, uz obavezu da se na prvoj narednoj sjednici skupštine usvoji politika naknada.

U slučaju kad Društvo ima politiku naknada, a skupština Društva ne usvoji predlog izmjene politike naknada, Društvo će nastaviti da isplaćuje naknadu članovima organa upravljanja u skladu sa važećom politikom naknada, uz obavezu da se na prvoj sjednici skupštine usvoji predlog izmjene politike naknada.

Društvo može privremeno da odstupi od usvojene politike naknada pod uslovom da politika naknada sadrži proceduralne uslove pod kojima je odstupanje moguće i da su u njoj sadržani elementi od kojih je moguće odstupiti.

Privremeno odstupanje dozvoljeno je samo ako je odstupanje neophodno radi zaštite dugoročnih interesa i održivosti poslovanja Društva.

Skupština Društva dužna je da politiku naknada preispita u slučaju svake značajnije promjene, a obavezno svake četvrte godine od njenog usvajanja.

Društvo je dužno da politiku naknada zajedno sa podacima o datumu održavanja sjednice skupštine Društva na kojoj je usvojena i rezultatima glasanja, bez odlaganja i bez naknade učini dostupnim na svojoj internet stranici za svo vrijeme važenja politike naknada. 
                                       Cilj i sadržina politike naknada

                                                      Član 80.

Politika naknada Društva treba da doprinosi poslovnoj strategiji, dugoročnim interesima i održivosti poslovanja Društva i da sadrži sve podatke propisane Zakonom.

                                            Izvještaj o naknadama

                                                       Član 81.

Odbor direktora ili komisija za naknade sačinjavaju jednom godišnje jasan i razumljiv izvještaj o svim naknadama koje je Duštvo isplatilo ili se obavezalo da isplati svakom sadašnjem i bivšem članu organa upravljanja u poslovnoj godini koja prethodi godini u kojoj se sačinjava izvještaj, koji sadrži sve podatke propisane Zakonom.

               Revizija, glasanje i objavljivanje izvještaja o naknadama

                                                       Član 82.

Ovlašćeni revizor ili društvo za reviziju koji vrši reviziju godišnjih finansijskih izvještaja Društva, dužan je da izvrši  i reviziju izvještaja o naknadama i sačini izvještaj sa mišljenjem o tome da li izvještaj o naknadama sadrži sve podatke propisane Zakonom.

Skupština Društva raspravlja i glasa o izvještajima o naknadama za prethodnu godinu u okviru posebne tačke dnevnog reda na redovnoj godišnjoj sjednici skupštine Društva.

Uz izvještaj o naknadama, skupštini Društva dostavlja se i izvještaj revizora iz stava 1 ovog člana.

Glasanje o izvještaju o naknadama ima savjetodavni karakter.

Ako skupština Društva ne usvoji izvještaj o naknadama, naredni izvještaj o naknadama treba da sadrži obrazloženje da li je Društvo otklonilo nedostatke i, ako jeste, na koji način.

Nakon sjednice skupštine Društva na kojoj se raspravljalo i glasalo o izvještajima o naknadama, Društvo je dužno da izvještaj objavi na svojoj internet stranici.

           Primjerenost i vrste naknade članovima organa upravljanja

                                                   Član 83.

Članovima organa upravljanja može se dati naknada za obavljanje dužnosti, koja mora biti primjerena zadacima koje obavljaju kao i stanju u kojem se Društvo nalazi.

Naknada neizvršnim direktorima u odboru direktora je fiksna.

Naknada izvršnom direktoru u odboru direktora sastoji se od fiksnog i varijabilnog djela.

Varijabilni dio naknade iz stava 3 ovog člana treba da omogući povezivanje interesa izvršnog direktora u odboru direktora sa dugoročnim interesima Društva, kao i da zavisi od ostvarenih rezultata. 

                Smanjenje naknade članovima organa upravljanja

                                                   Član 84.

Ako se poslije utvrđivanja naknade članovima organa upravljanja Društva, pogorša položaj Društva tako da bi dalje isplaćivanje naknade ugrozilo redovno obavljanje djelatnosti Društva, nadležni organ Društva može da smanji utvrđeni iznos.

U slučaju iz stava 1 ovog člana, član organa upravljanja kome je smanjena naknada ima pravo na raskid ugovora uz otkazni rok od najmanje 42 dana.

 IX    SEKRETAR DRUŠTVA

                                   Imenovanje i mandat sekretara

                                                      Član 85.

Društvo može da ima sekretara Društva, kojeg imenuje odbor direktora.

Priliko imenovanja, sekretaru Društva utvrđuje se visina zarade u skladu sa zakonom i ovim statutom.

Sekretar Društva imenuje se na period od četiri (4) godine i može biti ponovo imenovan neograničen broj puta.

                                                 Poslovi sekretara

                                                       Član 86.

Sekretar Društva:

1. priprema sjednice skupštine Društva i vodi zapisnike;

2. priprema materijal za sjednice organa upravljanja i vodi zapisnike;

3. čuva dokumentaciju, zapisnike i odluke iz tačke 1 i 2 ovog stava;

4. daje na uvid akte i dokumentaciju akcionarima i vodi neposrednu komunikaciju sa akcionarima u ime Društva

5. dostavlja organu nadležnom za registraciju u CRPS dokumentaciju i podatke u skladu sa zakonom;

6. vrši druge poslove utvrđene Zakonom, ovim statutom, aktima Društva i ugovorom.

X  Kodeks korporativnog upravljanja

                          Primjena kodeksa korporativnog upravljanja 

                                                          Član 87.

Društvo mora da ima kodeks korporativnog upravljanja kojeg odlukom usvaja odbor direktora.

Društvo je dužno da kao javno akcionarsko društvo, prihvati i primjenjuje Kodeks korporativnog upravljanjaa Komisije za tržište kapitala.

Odbor direktora može da usvoji kodeks korporativnog upravljanja Društva ili da donese odluku o primjeni i nekog drugog kodeksa koorporativnog upravljanja.

Kodeks korporativnog upravljanja sadrži principe i pravila kojima se detaljnije uređuje upravljanje Društvom, a naročito odnosi između članova organa upravljanja Društva, drugih rukovodilaca, akcionara i ostalih zainteresovanih lica.

                  Izjava o primjeni kodeksa korporativnog upravljanja

                                                      Član 88.

Izjava o primjeni kodeksa korporativnog upravljanja je sastavni dio godišnjeg izvještaja organa upravljanja Društva i naročito sadrži:

· podatke o kodeksu korporativnog upravljanja koji Društvo primjenjuje, kao i naznaku internet stranice na kojoj je kodeks javno dostupan;

· informaciju o tome od kojih pravila korporativnog upravljanja je Društvo odstupilo, sa obrazloženjem razloga odstupanja, kao i koja pravila su umjesto njih primjenjena sa obrazloženjem kako se primjenjenim pravilima ostvaruju ciljevi zbog kojih je pravilo od koga se odstupilo uvedeno ili ciljevi kodeksa u cjelini;

· ako je Društvo odlučilo da odstupi od određenog pravila kodeksa korporativnog upravljanja za određeni period, podatak o tome kad namjerava da se ponovo uskladi sa tim pravilima;

· organ ili lice čijom je  odlukom Društvo odstupilo od nekog pravila kodeksa korporativnog upravljanja.

XI INTERNA I EKSTERNA REVIZIJA

                                                   Interna revizija

                                                        Član 89.

Poslove interne revizije u Društvu vrši interni revizor ili poseban organizacioni dio Društva zadužen za vršenje poslova interne revizije, dok nadzor vrši revizorski odbor u skladu sa zakonom kojim se uređuje revizija i Zakonom.

Odbor direktora imenuje internog revizora na predlog revizorskog odbora.

Interni revizor o svom radu izvještava revizorski odbor i odbor direktora.

Društvo internim aktima uređuje način sprovođenja i organizaciju rada interne revizije.

Članove i predsjednika revizorskog odbora imenuje Skupština akcionarskog Društva.  

Sjednicama revizorskog odbora može, po pozivu, da prisustvuje predsjednik odbora direktora, generalni direktor, interni revizori/ili revizor i druga lica.

                                                  Eksterna revizija

                                                        Član 90.

Revizija finansijskih izvještaja Društva vrši se po završetku finansijske godine, prije održavanja redovne sjednice skupštine Društva, u skladu sa Zakonom.

Reviziju iz stava 1 ovog člana vrši ovlašćeni revizor ili društvo za reviziju u skladu sa zakonom kojim se uređuje revizija.

Ovlašćenog revizora, na predlog revizorskog odbora ili akcionara koji posjeduju najmanje 5% akcija sa pravom glasa, imenuje skupština Društva na period koji ne može biti duži od jedne godine.

Na redovnoj sjednici skupštine akcionarskog Društva čita se izvod iz revizorskog izvještaja koji je dostupan na uvid svim akcionarima na toj sjednici skupštine.

XII  RASPODJELA IMOVINE  DRUŠTVA AKCIONARIMA

                  Pojam i ograničenje raspodjele imovine Društva akcionarima

                                                          Član 91.

Raspodjela imovine Društva akcionarima obuhvata plaćanje u novcu i druge oblike prenosa imovine Društva, pri čemu taj prenos imovine mora biti izvršen akcionarima, direktno ili indirektno, bez naknade ili bez stvarne poslovne svrhe.

Raspodjela iz stava 1 ovog člana obuhvata naročito: isplatu dividendi, davanje poklona, plaćanja u vezi sa sticanjem sopstvenih akcija, plaćanja u vezi sa smanjenjem osnovnog kapitala, plaćanja u postupku likvidacije Društva.

Raspodjela iz stava 1 ovog člana vrši se uz poštovanje ograničenja propisanim Zakonom.

                                              Redovna dividenda

                                                      Član 92.

Na redovnoj sjednici skupštine Društva, nakon usvajanja godišnjih finansijskih izvještaja, ukoliko su ispunjeni uslovi propisani Zakonom, može se donijeti odluka o raspodjeli redovnih dividendi akcionarima.

Odlukom iz stava 1 ovog člana određuje se iznos dividende i rok za isplatu dividende, koji ne može biti biti duži od šest mjeseci od dana donošenja odluke.

                                             Vanredna dividenda

                                                    Član 93.

Na vanrednoj sjednici skupštine Društva može se donijeti odluka o raspodjeli vanrednih dividendi akcionarima, pod Zakonom propisanim uslovima.

Sjednica iz stava 1 ovog člana može se održati između dvije redovne sjednice skupštine Društva na kojima se usvajaju godišnji finansijski izvještaji za prethodnu poslovnu godinu.

Skupština Društva može da ovlasti odbor direktora da donese odluku iz stava 1 ovog člana.

                                                  Dan dividende

                                                       Član 94.

Pravo na isplatu dividendi imaju akcionari koji to svojstvo imaju na dan donošenja odluke o raspodjeli dividendi ( dan dividende).

Spisak akcionara na dan dividende utvrđuje se na osnovu izvoda iz jedinstvene evidencije akcionara CKDD.

         Prava akcionara nakon donošenja odluke o raspodjeli dividendi

                                                     Član 95.

Poslije donošenja odluke o raspodjeli dividendi, akcionar kome treba da bude isplaćena dividenda postaje povjerilac Društva za iznos te dividende.

Akcionar koji, poslije dana dividende, a prije isplate dividende, prenese svoje akcije po osnovu kojih je stekao pravo na dividendu, zadržava pravo na dividendu.

Društvo je dužno da o odluci o raspodjeli dividendi obavjesti akcionare kojima se dividenda isplaćuje u roku od 15 dana od dana donošenja te odluke.

Na obavještenje akcionara iz stava 3 ovog člana primjenjuju se odredbe Zakona i ovog statuta koje se odnose na obavještenje akcionara o sjednici skupštine Društva.

XIII  FONDOVI  DRUŠTVA

                                                      Član 93.

Društvo formira fond rezervi ako je to predviđeno propisom, a fakultativno, ako o tome odluči skupština Društva.

Društvo može obrazovati i posebne fondove, o čemu odluku donosi skupština Društva.

Društvo može formirati i druge izvore finansiranja, uzimanjem kratkoročnih, srednjoročnih i dugoročnih zajmova.

XIV  RESTRUKTURIRANJE DRUŠTVA

                                                       Član 94.

Društvo se može restrukturirati kroz statusne promjene, promjenu pravnog oblika i prekograničnu konverziju u skladu sa Zakonom.

XV  DOKUMENTACIJA I EVIDENCIJA DOKUMENTACIJE

                                                     Član 95.

Društvo u svom sjedištu čuva dokumentaciju i vodi evidenciju o dokumentaciji, u skladu sa Zakonom i posebnim zakonima.

 XVI   JAVNOST RADA I POSLOVNA TAJNA

                                                     Član 96.

Društvo je obavezno da dostavlja dokumenta i podatke ovlašćenim licima u skladu sa Zakonom.

Smatra se da su dokumentacija i podaci iz prethodnog stava ovog člana istovremeno dokumentacija koja je dostupna javnosti, dok je sva ostala dokumentacija, evidencija i isprave, ograničeno dostupna za javnost.

                                                     Član 97.

Odbor direktora je ovlašćen da utvrdi da određeni akt ili informacije predstavljaju poslovnu tajnu Društva u odnosu na treća lica.

Opštim aktima Društva određuju se dokumenta, podaci i informacije koje se smatraju poslovnom tajnom Društva, kao i način čuvanja poslovne tajne.

XVII    OPŠTI AKTI DRUŠTVA

                                                       Član 98.
U Društvu se pored statuta donose opšti akti u skladu sa Zakonom, drugim zakonima i ovim statutom.

Odbor direktora utvrđuje i donosi opšta akta kojima se uređuju određene oblasti rada i poslovanja Društva.

Odbor direktora donosi opšte akte kojima se regulišu pitanja:

· organizacije Društva i akt o sistematizaciji;

· organizacije računovodstva - računovodstvene politike i finansijske kontrole;

· zaštite na radu;

· poslovnoj tajni,

kao i druga pitanja, shodno Zakonu i drugim zakonima.

Odbor direktora zaključuje kolektivni ugovor kod poslodavca sa reprezentativnom sindikalnom organizacijom Društva, kojim se uređuju prava, obaveze i odgovornosti zaposlenih i poslodavca iz oblasti rada.

Opšta akta Društva stupaju na snagu, po pravilu, osmog dana od dana objavljivanja na internom portalu i oglasnim tablama Društva, a izuzetno, kada za to postoje razlozi utvrđeni u postupku donošenja, može se predvidjeti da opšti akt stupa na snagu danom objavljivanja na internom portalu i oglasnim tablama. Akti se istoga dana postavljaju na interni portal i na oglasne table Društva.

XVIII   POSTUPAK ZA IZMJENE I DOPUNE STATUTA

                                                      Član 99.

Statut Društva mijenja se odlukom skupštine Društva koja se donosi dvotrećinskom većinom svih akcionara sa pravom glasa.

Ako se izmjenom statuta predviđa povećanje obaveza akcionara, za donošenje odluke o izmjeni statuta potrebna je saglasnost svih akcionara čije se obaveze povećavaju.

U slučaju kad nadležni sud naloži izmjenu statuta, odluku o izmjeni statuta donosi odbor direktora u roku od 15 dana od dana prijema pravosnažne presude.

Statut Društva može biti u elektronskom obliku, potpisan elektronskim potpisom u skladu sa zakonom kojim se uređuje elektronski potpis.

Statut Društva mora biti potvrđen od strane notara u skladu sa zakonom.

Statut se registruje u CRPS.

Statut obavezuje i lice koje naknadno pristupi Društvu i to od dana sticanja svojstva člana Društva u skladu sa Zakonom.

Statut Društva mijenja se i odlukom odbora direktora u skladu sa ovim statutom.

Izmjene statuta kao i prečišćeni tekstovi ovog akta nakon svake izmjene registruju se u CRPS.

XIX    ZAVRŠNE ODREDBE

                                                     Član 100.

Na sve što nije regulisano ovim statutom primjenjivaće se odredbe Zakona, drugih zakona i propisa.

Svojim potpisom na statutu, predsjednik skupštine potvrđuje da je statut donijet po propisanom postupku i da je izglasan u tekstu koji je objavljen. Isto važi i za izmjene i dopune statuta.

                                                      Član 101.

Svi postojeći opšti akti Društva, koji nisu u suprotnosti sa Zakonom i ovim statutom, primjenjuju se do donošenja novih.

                                                     Član 102.
Danom stupanja na snagu ovog statuta prestaje da važi statut Društva broj 114/26     od 11.03.2026. godine.

                                                      Član 103.

Ovaj statut stupa na snagu danom donošenja.

